《出都次芦沟桥》
明代·曾灿

谢却长安路，天心不易回。铜人虽未去，石马可能来。

宫阙余寒照，山川尽劫灰。吾生太平日，几见此蒿莱。

作者简介：（1626—1689）明末清初江西宁都人。原名传灿，字青藜，号止山。曾参南明唐王军事。败后为僧出游。回里筑六松草堂。以后出游东南，居苏州光福二十余年。晚年以笔舌糊口四方，卒于京师。曾选同时人诗为《过日集》，又有《六松草堂文集》、《西崦草堂诗集》等。